અક્ષય જિજ્ઞેશને પાંચ મિનિટમાં આવું છું તેમ જણાવીને જતો રહ્યો હતો. પાંચ મિનિટ બાદ અક્ષય પરત ઘરે નહીં આવતાં જિજ્ઞેશે તેની શોધખોળ શરૂ કરી હતી. એકાદ કલાક સુધી અક્ષયનો કોઇ પત્તો નહીં લાગતાં રામોલ પોલીસ જિજ્ઞેશ પાસે આવી હતી અને જામફળવાડી કેનાલ પાસે જાહેર રોડ પર તેના ભાઇની હત્યા થઇ હોવાનું કહ્યું હતું. જિજ્ઞેશ તેના પરિવાર સાથે ઘટના સ્થળે પહોંચીને જોતાં,ત્યાં અક્ષયની લોહીથી લથપથ હાલતમાં લાશ જાહેર રોડ પર પડી હતી. ભાવેશે તેના પર દસ કરતાં વધુ ચપ્પાના ઘા ઝીંકીને તેની હત્યા કરી હતી ભાવેશની બહેન દિવ્યા સાથે લગ્ન કરવા બદલ અક્ષયને મોતને ઘાટ ઉતાર્યો હોવાનું પોલીસની પ્રાથમિક તપાસમાં સામે આવ્યું છે પરંતુ જિજ્ઞેશ તો અક્ષયના મોત પાછળનું કઇક અલગ જ કારણ જણાવી રહ્યો છે.